CELEX: C2006/237/04
Language: da
Date: 2006-09-30 00:00:00
Title: Sag C-284/06: Anmodning om præjudiciel afgørelse indgivet af Bundesfinanzhof (Tyskland) den 29. juni 2006 — Finanzamt Hamburg-Am Tierpark mod Burda Verlagsbeteiligungen GmbH

30.9.2006   
            
            
               DA
            
            
               Den Europæiske Unions Tidende
            
            
               C 237/2
            
         Anmodning om præjudiciel afgørelse indgivet af Bundesfinanzhof (Tyskland) den 29. juni 2006 — Finanzamt Hamburg-Am Tierpark mod Burda Verlagsbeteiligungen GmbH
   (Sag C-284/06)
   (2006/C 237/04)
   Processprog: tysk
   Den forelæggende ret
   Bundesfinanzhof.
   Parter i hovedsagen
   
      Sagsøger: Finanzamt Hamburg-Am Tierpark.
   
      Sagsøgt: Burda Verlagsbeteiligungen GmbH.
   Præjudicielle spørgsmål
   
               1)
            
            
               Er der tale om kildeskat som omhandlet i artikel 5, stk. 1, i Rådets direktiv 90/435/EØF (1) af 23. juli 1990 om en fælles beskatningsordning for moder- og datterselskaber fra forskellige medlemsstater (EFT L 225, s. 6, for så vidt angår den tyske sprogversion som berigtiget i EFT L 266, s. 20, nu artikel 5 i direktiv 2003/123/EF af 22. december 2003 (EUT 2004 L 7, s. 41), såfremt det i national ret er bestemt, at der ved et datterselskabs udlodning af udbytte til moderselskabet sker beskatning af indtægter og formueforøgelser i kapitalselskabet, som i henhold til national lov ikke ville være skattepligtige, såfremt de var forblevet i datterselskabet, og ikke var blevet udloddet til moderselskabet?
            
         
               2)
            
            
               Såfremt det første spørgsmål besvares benægtende: Er det foreneligt med EF-traktatens artikel 73 B og 73 D (nu artikel 56 og 58 EF) samt med artikel 52 (nu artikel 43 EF), såfremt en national ordning som en undtagelse forskriver, at udlodning af udbytte i et kapitalselskab skal modregnes i selskabets egenkapitalandele, således at den skattebyrde, der udløses som følge deraf, også opstår i tilfælde, hvor kapitalselskabet godtgør, at det har udloddet udbytte til en udenlandsk selskabsdeltager, uanset at denne selskabsdeltager i henhold til national ret, til forskel fra en indenlandsk selskabsdeltager, ikke er berettiget til at fradrage den pålignede selskabsskat i sin egen skat?
            
         
      (1)  EFT L 225, s. 6.